Enigma oko daljeg toga karijere najboljeg srpskog ADC igrača Nikole "Nikola Senpai" Đorđevića je konačno odgonetnuta. Nikola će biti prvi Srbin koji će zaigrati u Brazilu, gde će probati da pomogne ekipi Team oNe eSports da se vrati u CBLOL ligu.

Fortuna eSports

Team oNe eSports je zvanično predstavio svog novog igrača koji dolazi kao veliko pojačanje pred početak zimske sezone BRCC (Brazillian Challenger Circuit) lige. Team oNe je ispao prošle sezone iz CBLOL-a nakon što su izgubili oba ključna meča u baražu za opstanak i sada je pred njima težak put nazad.

Za razliku od ostalih vodećih liga, u Brazilu skoro isključivo igraju domaći igrači, tako da je ovo velika čast za Nikolu koji je dugo tražio novi tim nakon što su igrači koji su nastupali za KlikTech rešili da pođu dalje svako svojim putem, ali sudeći po novostima koje smo dobili, izgleda da se čekanje isplatilo.

[LoL] Diretamente da Sérvia para o Brasil, está na hora de anunciar o nosso mais novo integrante da equipe para o Circuito Desafiante.



Seja bem-vindo, @nikolasenpailol! #GoONE#DellGaming#HyperXpic.twitter.com/BmDhRROAXy — Team oNe eSports (@teamoneesports) June 16, 2018

Još uvek se ne zna ko će našem igraču praviti društvo na botu, pošto je organizacija u potrazi za novim supportom, dok je Gabriel "Jojo" Dzelme za sada prijavljen kao izmena i verovatno neće nastupati u prvoj postavi. Ostatak Team oNe LoL ekipe čine:

Top lane - Gustavo "Name" Rodrigues

Jungle - Alanderson "4LaN" Meireles

Mid lane - Murilo "takeshi" Alves

AD Carry - Nikola "Nikola Senpai" Đorđević

Prvoplasirana ekipa BRCC lige će automatski izboriti plasman u 2019 letnju sezonu CBLOL-a, dok će ekipa koja završi na drugoj poziciji dobiti priliku da se probije do prve lige kroz baraž.